Kristina Anna Maria Lundberg (s. 10. kesäkuuta 1985 Husum, Örnsköldsvik, Ruotsi) on ruotsalainen jääkiekkoilija, jonka pelipaikka oli hyökkääjä. Nykyisin hän toimii Ruotsin alle 18-vuotiaiden naisten jääkiekkomaajoukkueen apuvalmentajana. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 2006 Torinossa, jolloin Ruotsi sijoittui hopealle. MM-kilpailuissa hän edusti maajoukkuettaan Kanadassa 2004 ja Ruotsissa 2005. Yhteensä hän pelasi urallaan 60 maaottelua. Seuratasolla Lundberg edusti urallaan MODO Hockeyta, Skellefteå AIKia, Segeltorps IF:ta ja Munksund-Skuthamns SK:ta.